22 кастрычніка 1942 г. нарадзіўся, а 7 лістапада быў пахрышчаны яшчэ адзін мой дзядзька Дзмітрый, бацькі запісаныя як Мікалай Сяргей сын Рыгора (14.11.1906) і Марыя дачка Андрэя з дому Калач (25.08.1917). Дата нараджэння бабы Мані цалкам не адпавядае праўдзе, бо была яна з 1910 г., хутчэй за ўсё, я думаю, іх блыталі з бабай Маняй — Гімбарыхай, калі не памыляюся, то гэта якраз яе дата нараджэння. А кумамі і ў гэтым разе былі Аляксандр Калач сын Андрэя і Ніна Сяргей дачка Канстанціна.